cyanic-selkie/wikianc huggingface dataset:
Libya inferior
Historia
Noin vuosina 293–395 provinssi kuului Oriensin diokeesiin. 300-luvulta lähtien se oli osa Oriensin prefektuuria. Rooman valtakunnan jaon jälkeen vuodesta 395 provinssi oli osa Itä-Roomaa ja kuului edelleen Oriensin prefektuuriin mutta nyt Aegyptuksen diokeesiin.
Näin tärkeimmät provinsseissa tapahtuneet muutokset alueella olivat:
Rovasti Huuskosen petomainen miespalvelija
Rovasti Huuskosen petomainen miespalvelija on Arto Paasilinnan kirjoittama humoristinen kirja, jonka on julkaissut WSOY vuonna 1995. Teos on julkaistu myös Kauko Helovirran lukemana äänikirjana.
Kirja kertoo rovasti Oskari Huuskosesta, joka saa 50-vuotislahjaksi seurakuntalaisilta orvoksi jääneen karhunpennun. Pennun emo kuoli ajatettuaan kylän pitokokin korkeajännitepylvääseen, jolloin molemmat käristyivät sähkön vaikutuksesta. Oskari Huuskonen ristii karhunsa Perhanaksi ja myöhemmin Perkeleeksi. Tästä alkaa miehen ja karhun välinen ystävyys, jossa seikkaillaan muun muassa Muurmanskissa, Välimerellä ja lopulta Suomen Kälmitunturilla. Paasilinna käyttää kirjassa ronskia huumoria ja kirjassa korostuu mm. vapauden teema ja ihmisen ja eläimen välisen suhteen kehittyminen.
Kirjasta on julkaistu vuonna 2006 sarjakuvateos nimeltä Karvainen kamaripalvelija, jonka on piirtänyt Hannu Lukkarinen.
Wu (Han-dynastian keisari)
thumb|right|Han-dynastian keisari Wu Han-dynastian keisari Wu eli Han Wudi (, pinyin: hànwǔdì; 156 eaa – 29. maaliskuuta 87 eaa) oli Han-dynastian seitsemäs keisari. Hän hallitsi vuodesta 141 eaa kuolemaansa. Hänet muistetaan aluelaajennuksistaan sekä vahvan ja keskitetyn kungfutselaisen valtion organisoinnista.
Taloustieteen filosofia
Taloustieteen filosofia tai talousfilosofia on filosofian osa-alue, joka tutkii taloustieteeseen ja talouteen liittyviä filosofisia ongelmia, kuten käsitteellisiä, menetelmällisiä ja eettisiä ongelmia. Sitä voidaan pitää myös taloustieteen osa-alueena, joka tutkii sen itsensä perusteita ja moraalia.
Pyöreän pöydän ritarit (elokuva)
Pyöreän pöydän ritarit on vuonna 1953 ensi-iltansa saanut Richard Thorpen ohjaama ja Pandro S. Bermanin tuottama yhdysvaltalais-brittiläinen romantiikalla sävytetty seikkailuelokuva, jonka pääosissa ovat Robert Taylor Sir Lancelotina, Ava Gardner kuningatar Guineverena ja Mel Ferrer kuningas Arthurina. Muissa osissa ovat Anne Crawford Morgan le Fayna, Stanley Baker Mordredina ja Felix Aylmer Merlininä. Elokuvasta tuli tuotantoyhtiö Metro-Goldwyn-Mayerin ensimmäinen Cinemascope-elokuva.
Pyöreän pöydän ritarit on toinen elokuva epävirallisessa ohjaaja Richard Thorpen, tuottaja Pandro S. Bermanin ja näyttelijä Robert Taylorin elokuvasarjassa, jonka muut osat ovat Ivanhoe (1952) ja Kuninkaan jousimies (1955). Pyöreän pöydän ritarit oli ehdokkaana kahteen Oscar-palkintoon vuonna 1954.
Tuotanto
Pyöreän pöydän ritarit -elokuvan käsikirjoituksen laativat Talbot Jennings, Jan Lustig ja Noel Langley Thomas Maloryn kokoaman teoksen Pyöreän pöydän ritarit (1485) pohjalta. George Sanders oli alun perin Mordredin roolissa, mutta hänen sairastuttuaan kuvauksien alussa tilalle tuli Stanley Baker.
Pyöreän pöydän ritarit -elokuvan kuvaukset alkoivat 4. kesäkuuta 1953. Elokuva kuvattiin paikan päällä Irlannin Dublinissa, Pohjois-Irlannin Belfastissa, Englannin Devonin Dartmoorissa ja Cornwallin Tintagelissa sekä Walesin Cardiffissä. Elokuvaa kuvattiin lisäksi Englannin Hertfordshiren Borehamwoodissa sijaitsevilla MGM:n brittiläisstudioilla ja Buckinghamshiren Iver Heathissa sijaitsevilla Pinewood Studiosilla. Elokuva kuvattiin Technicolor-elokuvausmenetelmällä, ja elokuvan budjettina oli vähän yli 2,6 miljoonan dollaria. Elokuvan kuvaukset saatiin päätökseen 2. syyskuuta 1953.
Julkaisu ja vastaanotto
Pyöreän pöydän ritarit sai Yhdysvaltain ensi-iltansa Los Angelesin Hollywoodissa 22. joulukuuta vuonna 1953. New Yorkin ensi-ilta oli 7. tammikuuta 1954, ja maanlaajuiseen teatterilevitykseen elokuva pääsi kotimaassaan 15. tammikuuta 1954. Suomessa elokuvan teatteriensi-ilta oli 17. joulukuuta vuonna 1954, ja 5. marraskuuta vuonna 1982 elokuva julkaistiin uudelleen Suomessa. Elokuvan tuotantoyhtiö Metro-Goldwyn-Mayer toimi myös elokuvan levittäjänä.
Taloustieteen filosofia
Talousfilosofisia kysymyksiä
Joitakin talousfilosofisia kysymyksiä ovat:
Pyöreän pöydän ritarit (elokuva)
Julkaisu ja vastaanotto
MGM:n merkintöjen mukaan elokuva tuotti Yhdysvalloissa ja Kanadassa 4 518 000 dollaria ja ulkomailla 3 578 000 dollaria. Yhteensä Pyöreän pöydän ritarit tuotti 8 096 000 dollaria ja voittoa tuli 1 641 000 dollarin verran. Rotten Tomatoes -sivuston mukaan kriitikoiden arvosteluista 80 prosenttia on myönteistä perustuen viiteen arvosteluun.
Pyöreän pöydän ritarit on julkaistu VHS:nä ja DVD:nä. VHS:nä elokuva julkaistiin vuonna 1990 Yhdysvalloissa. Ensimmäisen DVD-julkaisun Warner Bros. julkaisi 1. heinäkuuta vuonna 2003 Yhdysvalloissa. Warner Bros. uudelleenjulkaisi elokuvan DVD:nä 17. toukokuuta vuonna 2012.
Goodbye Lenin
Goodbye Lenin (Good Bye, Lenin!) on Wolfgang Beckerin ohjaama saksalainen tragikoominen elokuva, joka sai ensi-iltansa vuonna 2003. Elokuva on nähty usein osana ostalgia-huumaa.
Wu (Han-dynastian keisari)
Wu oli edeltäjänsä, keisari Jingin kymmenes lapsi. Hänen äitinsä oli Wang Zhi. Hänen omaksi seuraajakseen nousi Zhao, yksi hänen lapsistaan.
Goodbye Lenin
Elokuvan pääosissa ovat Daniel Brühl, Katrin Saß, Tšulpan Hamatova, Maria Simon ja Florian Lukas. Elokuva oli menestys ympäri maailmaa ja on saanut useita palkintoja.
Juoni
Elokuvan tapahtumapaikkana on Itä-Berliini vuosina 1989 ja 1990. Alexander Kernerin (Daniel Brühl) äiti Christiane Kerner (Katrin Saß) on vankka sosialismin kannattaja. Äiti saa sydänkohtauksen nähdessään poikansa hallituksen vastaisissa mielenosoituksissa ja vaipuu koomaan.
Kun äiti monen kuukauden päästä herää koomasta, on kaikki muuttunut. Berliinin muuri on murtunut ja Saksat ovat yhdistymässä. Koska lääkärin mielestä Alexin äidin sydän on yhä heikko eikä välttämättä kestä suuria järkytyksiä, päättää Alex uskotella äidilleen kaiken olevan ennallaan.
Elokuvan loppupuolella äiti joutuu uudestaan sairaalaan, ja hoitaja kertoo hänelle totuuden. Äiti ei kuitenkaan tohdi kertoa pojalleen tietävänsä. Pian äiti kuolee, eikä Alex saanut tietää että hänen äitinsä tiesi totuuden.
Arvioita
Turun Sanomien Tapani Maskulan mielestä tässä on kerrankin elokuva, jonka kertomuksessa on enemmän painoarvoa kuin visuaalisesti köyhässä toteutuksessa. Se on hänestä nokkela satiiri, joka valaisee yhdistyneen Saksan lähihistoriassaan kokemia kriisejä ja traumoja sekä yksityisten ihmisten arkielämässä että vertauksellisella tasolla.
Asukasliitto
Asukasliitto ry on kaikkien asukkaiden etua ajava kansalaisjärjestö, joka neuvoo niin asunnon vuokraajia kuin vuokranantajiakin, omistusasunnon omistavia, osa-omistusasunnossa asuvia ja erilaisia asukkaiden yhteisöjä.
Keskeisinä toimintamuotoina ovat valtakunnalliseen ja paikalliseen päätöksentekoon vaikuttaminen, vuotuiset asumisalaa eri näkökulmista käsittelevät seminaarit ja asukkaiden neuvonta.
Asukasliitto perustettiin vupnna 1974 osaksi kommunistista liikettä. Nykyään järjestöön kuuluminen ei ole puoluepoliittinen kannanotto, ja sen johdosta löytyy laaja kirjo eri puoluekantoja edustavia ihmisiä. Vuonna 2021 puheenjohtajana toimii Hans Duncker ja varapuheenjohtajana Riitta Salasto.
Asukasliitto julkaisee neljä kertaa vuodessa ilmestyvää Asuminen & Yhteiskunta -lehteä (1990-), jota edelsi jäsenlehtenä Asukas (1979-1990). Vuonna 2022 lehden päätoimittajana toimii Risto Kolanen.
Tiolit
pienoiskuva|200px|Tioli- eli sulfhydryyliryhmä on merkitty kuvaan sinisellä. Tioli on orgaanisessa kemiassa yhdiste, jossa on substituenttina yhden vetyatomin ja yhden rikkiatomin muodostama tioliryhmäksi kutsuttu funktionaalinen ryhmä (-SH). Tioleja kutsutaan perinteisesti myös merkaptaaneiksi, mutta tätä nimitystä ei enää suositella käytettäväksi. Biokemiassa tioliryhmää kutsutaan myös sulfhydryyliryhmäksi. Nimettäessä yhdisteitä tiolit saavat päätteen -tioli.
Tioliryhmä on analoginen alkoholien hydroksyyliryhmän (-OH) kanssa. Rikki ja happi ovat samassa jaksollisen järjestelmän ryhmässä, joten tioleilla ja alkoholeilla on osin samankaltaiset kemialliset ominaisuudet.
Monet tiolit ovat kirkkaita nesteitä, joiden tuoksu muistuttaa valkosipulia. Moolimassaltaan kevyet tiolit haisevat pahalle ja niin ikään tioleista johtuu muun muassa ulosteen, mätänevän lihan sekä haisunäätien itsepuolustautumiseen käyttämän nesteen paha haju.
Tiolien eetterijohdokset ovat nimeltään sulfideja. Sulfoksidit (esimerkiksi dimetyylisulfoksidi) ja sulfonit (esimerkiksi dimetyylisulfoni) ovat sulfidien hapetustuotteita.
Merkaptaani-nimitys tulee latinasta: mercurius captans eli elohopeaan sitoutuva. Tiolit sitoutuvat voimakkaasti elohopeaan ja muihin raskasmetalleihin.
Sehlabatheben kansallispuisto
pienoiskuva|oikea|250px|Sehlabatheben kansallispuiston maisemaa Sehlabatheben kansallispuisto on Lesothossa sijaitseva kansallispuisto. Sen pinta-ala on 6805 hehtaaria ja se sijaitsee Qacha's Nekin alueella Lesothon kaakkoisrajalla. Sehlabatheben kansallispuisto on Lesothon ensimmäinen ja pitkään myös ainut kansallispuisto. Sehlabatheben kansallispuisto muodostaa osan Etelä-Afrikan ja Lesothon rajalla sijaitsevasta Maloti-Drakensbergin puistosta, joka on Unescon maailmanperintökohde ja samalla Lesothon ensimmäinen maailmanperintökohde.
Alueen geologia ja maaperä
Sehlabatheben kansallispuiston on Clarenin muodostuman päällä ja eroosion aiheuttaman hiekkakiven kulumisen myötä alueelle on muodostunut monenlaisia kivisiä kaaria, luolia, altaita sekä muita muotoja. Alueen geologiset muodot ovat syntyneet viimeisten 200 miljoonan vuoden aikana eli triaskaudelta tähän päivään mennessä. Kansallispuiston maaperä on suurimmaksi osaksi eri alueilta peräisin olevaa hiesua.
Factor 5
Factor 5 oli Saksassa vuonna perustettu videopelejä kehittävä pelitalo, joka muutti Kaliforniaan vuonna 1996.
Sehlabatheben kansallispuisto
Kansallispuiston kasvillisuus
Sehlabatheben kansallispuiston ruohomaiden yleisin kasvilaji on savannitöyhtöheinä (Themeda triandra). Loivarinteisissä laaksoissa Stiburus-suvun heinät ovat kuitenkin savannitöyhtöheinää yleisempiä. Jyrkillä etelään päin olevilla rinteillä kasvaa yleisesti Pentaschistis-suvun heiniä. Paikoin heinävaltaisen kasvillisuuden joukossa on myös pientä pensastoa. Pensastoon kuuluvat muun muassa Cliffortia nitidula, kellokanervat (Erica) sekä Helichrysum aureonitens. Kallioisilla alueilla kasvaa myös puuvartisia kasveja, joita ovat esimerkiksi Relhania acerosa, Felicia filifolia, Euryops tysonii, Passerina montana, Rhus divaricata sekä Printzia laxa.
Kansallispuiston linnusto
Sehlabatheben kansallispuiston alueella on havaittu 117 lintulajia, joista 29 on alueella satunnaisia lintulajeja, 18 alueella vierailevia muuttolintuja ja 70 alueella lisääntyviä tai mahdollisesti lisääntyviä lintulajeja. Kansallispuiston yleisimpiä lintulajeja ovat mustapäätasku (Saxicola torquata), päristäjäherttu (Cisticola ayresii), keltaperäpiispa (Euplectes capensis) ja vaikertajaherttu (Cisticola lais). Kansallispuistoa ympäröivien alueiden yleisiä lintulajeja ovat kapinkutoja (Ploceus capensis), sirkkuvarpunen (Passer melanurus), harmaaniskahemppo (Serinus canicollis), viiriäinen (Coturnix coturnix), ruskosiipisirkku (Emberiza capensis) sekä lesothonhemppo (Pseudochloroptila symonsi).
Factor 5
Yhtiö lopetti toimintansa vuonna 2009.
Yhtiön viimeiseksi peliksi jäi Lair, joka ilmestyi syyskuussa 2007.
Historia
Yhtiö aloitti kehittämällä pelejä Euroopassa suosituille mikrotietokoneille kuten Amigalle julkaistu Turrican. LucasArtsille yhtiö kehitti muun muassa Indiana Jones’ Greatest Adventures -pelin SNESille. Tähtien Sota -aiheisten pelien turvin yhtiöllä oli tasaisesti työtä.
Vuonna 2003 LucasArtsilla vaihtui henkilöstöä ja Factor 5:n tulot pysähtyivät. Samalla Microsoftille aloitettu projekti pysähtyi. Yritys ehdotti Sonylle Animal Wars taktista roolipeliä, jolle Shuhei Yoshida näytti vihreää valoa. Samaan aikaan yritys kehitti Lair -peliä. Animal Warsin synkkä sävy vaikutti sen keskeyttämiseen vuonna 2006. Lair julkaistiin syyskuussa 2007 vuoden aikataulusta myöhässä.
Lairin jälkeen yhtiö kehitti vielä pelejä, mutta ne eivät edenneet julkaisuun asti. Yhtiö lopetti toimintansa vuonna 2009.
Substituentti
Substituentti on orgaanisessa kemiassa atomi tai molekyyli, joka korvaa hiilivetyketjussa vetyatomin. Substituentit, erityisesti funktionaaliset ryhmät, vaikuttavat huomattavasti hiilivetyjen kemiallisiin ominaisuuksiin. Mikäli substitutentti on molekyyli, sen nimeen tulee pääte -yyli, esimerkkinä metyyli.
Substituenttien liittymistä hiiliketjuun kuvaavat Markovnikovin ja Zaitsevin säännöt.
Optinen isomeria sekä cis-trans-isomeria johtuvat substituenttien eri paikoista hiiliketjussa.
Kemijoen vesistö
Vesistöalueen ensimmäisessä jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
Gondoli
Gondoli on kapea ja pitkänomainen tasapohjainen vene, joissa on korkea perä ja keula. Venettä soudetaan yhdellä pitkällä peräairolla.
Gondoleita käytetään lähes yksinomaan Venetsian kanavilla liikuttaessa. Gondolin ohjaajaa kutsutaan gondolieeriksi. Suurin osa Venetsian gondolieereista kuuluu vanhoihin gondolieerisukuihin: aiemmin vallitsi ikiaikainen laki, jonka mukaan gondolieerina ei saanut toimia kukaan näiden sukujen ulkopuolinen, mutta vuonna 2007 perustettiin gondolieerin ammattitutkinto. Gondolieerina toimiminen on perinteisesti ollut miesten alaa. Vuonna 2009 alkoi työskennellä kaikkien aikojen ensimmäinen virallinen naisgondolieeri.
Gondoli on kevytrakenteinen ja nopealiikkeinen. Hankain on kyynärnivelen muotoinen ja veistetään perinteisesti saksanpähkinäpuusta; gondolin soudettavuuden vain yhdestä kohdasta varmistaa rungon toispuolisuus.
Gondolin keulaan on tyypillisesti kaiverrettu kuusi sakaraa ja niiden yläpuolelle toiselta laidalta suora, toiselta kaareva huippu. Huipun muoto kuvaa Venetsian hallitsijan eli dogen päähinettä. Kuusi sakaraa taas symboloivat Venetsian kuutta kaupunginosaa (sestiere), jotka ovat San Marco, Dorsoduro, San Polo, Cannaregio, Castello ja Santa Croce. Lisäksi gondoleissa on messinkisiä hevoskoristeita.
Gondoli mainitaan ensi kerran vuonna 1094 nimellä gondulam. Sanan gondoli täsmällistä alkuperää ei tiedetä. Gondolit olivat alkujaan mustiksi tervattuja, mutta värikkäitäkin gondoleita alettiin valmistaa. 1500-luvulla muut kuin mustat gondolit kiellettiin lailla. Gondolien kehitys jatkui 1800-luvun lopulle asti, jolloin moottoriveneet alkoivat vallata gondoleilta alaa vesikulkuneuvoina. 1700-luvulla käytössä oli yhtä aikaa muutama tuhat gondolia, nykyään muutama sata. Perinteisesti gondoli valmistetaan kahdeksasta eri puulajista ja 280 osasta.
Sabina (peruna)
Sabina on jauhoinen ruotsalainen peruna. Sabina on kohtalaisen taudinkestävä.
Muuta
Lajiketta viljellään mm. Ruotsissa
KRET
KRET valmistaa monenlaisia ilmailun ja sodankäynnin järjestelmiä (mm. avioniikka, EW, ELINT, IFF), näihin liittyvää instrumentaatiota sekä elektroniikan komponentteja. Yhtymä toimittaa järjestelmiä niin kotimaahansa (Venäjän federaatiolle) kuin yli 30 ulkomaahan, kuten IVY-maihin, Latinalaisen Amerikan maihin, Länsi-Eurooppaan, Afrikkaan, Intiaan ja Kiinaan.
August Robert Svanström
Elämä ja ura
Robert Svanström syntyi työvouti Isak Svanströmin perheeseen Skatan maatilalla Nordsjössä. Svanström opiskeli Helsingin teknillisessä reaalikoulussa 1852–1854. Sen jälkeen hän työskenteli Osberg & Baden konepajan konttoristina ja Fiskarsin tehtaan metsänhoitajana. Sittemmin hän toimi maanmittarina. Svanström jatkoi opintojaan Tukholman kuninkaallisessa metsäinstituutissa ja vuonna 1861 hän pääsi Suomen metsähallituksen metsäkonduktööriksi. Vuonna 1864 Svanström aloitti metsänhoitajan työn Hyrynsalmen hoitoalueella ja 1873 hän jatkoi metsänhoitajan uraansa Kuohatin piirissä. Vuonna 1885 Svanström sai nimityksen metsähallituksen metsänhoitajaksi ja hän palasi Helsinkiin.
Robert Svanström ystävystyi Aleksis Kiven kanssa jo ala-alkeiskoulussa (lägre elementarskola) Helsingin Kruununhaassa 1847. Kivi kertoi kirjeissään muun muassa työn alla olevista teoksistaan. 1850-luvulla Svanström ja Kivi jakoivat kiinnostuksen helsinkiläisen vaatturimestari Albin Palmqvistin tyttäriin Albinaan ja Hilmaan.
Kivi kosi Albinaa kahdesti - tuloksetta. Svanströmiä sen sijaan onnisti Hilman suhteen. Hän nai tämän keväällä 1874. Hilma tunnettiin tuolloin leskirouva Brauneiserina, sillä hän oli ollut 1860-luvun lopulla lyhyen aikaa aviossa pastori Heinrich Brauneiserin kanssa.
Svanström harrasti näytelmäkirjallisuutta. Hänen kirjoittamistaan näytelmistä on säilynyt yksinäytöksinen komedia Midsommarafton.
Poliisiopisto 5: Tehtävä Miami Beach
Poliisiopisto 5: Tehtävä Miami Beach on yhdysvaltalainen komediaelokuva, joka sijoittuu yhdysvaltalaiseen poliisiopistoon. Elokuvan ohjasi Jim Drake ja sen pääosissa esiintyvät mm. Matt McCoy, George Gaynes, Bubba Smith, Michael Winslow, David Graf, Leslie Easterbrook ja G. W. Bailey. Elokuvassa esiintyvä Janet Jones on naimisissa jääkiekkoilija Wayne Gretzkyn kanssa.
Arvioita
Video-oppaassa vuodelta 1994 Poliisiopisto 5 saa yhden tähden viidestä, mikä vastaa sanallista arviota ”huono”.
Grumman F-14 Tomcat
pienoiskuva|Tomcatia valmistellaan lentoa varten pienoiskuva|NASAn F-14 Tomcatin ohjaamo Grumman F-14 Tomcat on Yhdysvaltain laivaston lentotukialuksilla käytetty kaksimoottorinen ja -paikkainen hävittäjälentokone, jonka päätehtävät olivat ilmaherruus ja laivaston ilmapuolustus. Yhdysvallat käytti F-14-koneita vuodesta 1974 vuoteen 2006, jolloin ne poistuivat käytöstä. Muista maista konemallia on käyttänyt vain Iran, joka käyttää sitä edelleen.
Kehitys
Bob Kress veti F-14-projektia alusta vuoteen 1971.
Tekniikka
Tomcat on muihin vastaaviin koneisiin nähden suuri ja raskas — muun muassa muuttuvanuolikulmainen siipi sekä aikalaisekseen hyvä tutka tuovat lisäpainoa. F-15:stä ja F/A-18:sta poiketen moottorit on sijoitettu kauas toisistaan, mikä tuo leveyttä, ja lisäksi niiden väliseen tilaan on sijoitettu ohjauslaitteistoja. Runko muodostaa puolet koneen nostavasta pinnasta. Asejärjestelmät on sijoitettu koneen pohjaan, mitä kääntyväsiipisyys käytännössä edellyttää. Aseiden sijoitus siipiin olisi vaatinut monimutkaista järjestelmää, joka pitäisi aseet käännettynä lentosuuntaan. Muuttuvanuolikulmaisen siiven tarkoitus on parantaa liikehtimiskykyä sekä hidaslento-ominaisuuksia, jotka ovat tärkeitä lentotukialukselta toimivalle hävittäjälle.
Tomcat oli suunniteltu ilmaherruushävittäjäksi ja torjuntahävittäjäksi, päävastuunaan lentotukialusryhmien puolustus Neuvostoliiton laivaston pommittajien ohjushyökkäyksiä vastaan. F-14 varustettiin pitkän kantaman Hughes AN/AWG-9 -tutkalla, joka oli alun perin suunniteltu epäonnistunutta F-111B:tä varten. Tutka pystyi havaitsemaan pommikoneen kokoisen kohteen yli 160 km:n etäisyydeltä, seuraamaan 24 kohdetta ja lukitsemaan kuusi kohdetta samanaikaisesti. F-14:n pääase oli AIM-54 Phoenix -ohjus, jonka suurin kantomatka oli jopa 200 km. Ohjus poistettiin käytöstä syyskuussa 2004. F-14 on ainoa kone, joka käytti näitä ohjuksia, jotka oli suunniteltu nimenomaan osaksi sen asejärjestelmää. Lentäjän lisäksi hävittäjässä oli tutkajärjestelmäupseeri.
Ensimmäisissä koneissa oli Central Air Data Computer -avioniikkajärjestelmä, joka sisälsi Garrett AiResearchin MP944 MOS-LSI-sirun, jota on nimitetty joskus maailman ensimmäiseksi mikroprosessoriksi, Intel 4004:n ja Texas Instrumentsin TMS 1000 ohella.
Vuonna 1987 ensimmäistä mallia seurasi F-14B, jossa oli parannetut moottorit. AN/APG-71-tutkajärjestelmällä varustettu F-14D lensi ensilentonsa marraskuussa 1987.
Käyttö Yhdysvaltain laivastossa
Kone ensiesiteltiin vuonna 1972, jolloin se korvasi F-4 Phantom II:n.
Tomcatilla on parempi toimintasäde ja asekuorma kuin sen Yhdysvaltain käytössä korvanneella F/A-18E/F Super Hornetilla. Yksi syy, miksi Super Hornet lopulta korvasi Tomcatin olivat Super Hornetin halvemmat huoltokustannukset. F-14 vaati osakseen paljon enemmän huoltoa lentotuntia kohden kuin Super Hornet, mihin osaltaan vaikutti varaosien loppuminen ja laitteiden vanheneminen.
Yhdysvaltain laivasto poisti F-14-koneet operatiivisesta käytöstä 10. maaliskuuta 2006, kun viimeiset kaksi D-mallia käyttävää laivuetta (VF-31 Tomcatters ja VF-213 Blacklions) lensivät koneet maatukikohtaan. Toinen laivueista (VF-31 Tomcatters) käytti niitä vielä syyskuuhun 2006 asti. Alun perin koneiden piti olla käytössä vuoteen 2008. F-14 Tomcatin korvaavat Boeing F/A-18E/F Super Hornet -koneet.
Käyttö Iranissa
Yhdysvaltain laivaston lisäksi ainoa ulkomainen ostaja oli Keisarillisen Iranin ilmavoimat šaahin aikana. Hävittäjiä tilattiin 80, joista 79 toimitettiin, ja viimeinen jäi Yhdysvaltain julistamaan kauppasaartoon ja luovutettiin Yhdysvaltain laivastolle.
Iran tilasi 80 Tomcatia ja 714 Phoenix-ohjusta, varaosat ja vaihtomoottorit kymmenen vuoden käyttöä varten ja täyden aseistuksen, sekä tuki-järjestelmät, joihin kuului mm. Khatamin lentotukikohta. Iranin islamilaisen vallankumouksen ja Ruhollah Khomeinin valtaannousun myötä Iranin ja Yhdysvaltain välit katkesivat. Arviot Iranin lentokuntoisten F-14:n määrästä vaihtelevat. 11. helmikuuta 1985 nähtiin sotilasparaatissa 25 koneen ylilento Teheranissa.
Irakin-Iranin sodan aikana iranilaiset käyttivät hyväkseen F-14:n ylivoimaista tutkaa Irakin MiGejä vastaan. Tämän lisäksi Iranin on havaittu käyttäneen F-14:ia myös aggressiivisesti ilmataisteluissa ja iskuissa Irakin ilmatilaan. Iranin raportoidaan ampuneen alas 25 konetta Phoenix-ohjuksin, ennen kuin ohjusten akkujen puute lopetti niiden käytön 1986. Sodan lopulla irakilaisten kehittyneellä häirintäjärjestelmällä varustetut Mirage F1 EQ-5/6 -koneet pystyivät vastaamaan Tomcatin haasteeseen.
Harva
Harva voi tarkoittaa seuraavia:
Meksikonkirkupöllönen
Meksikonkirkupöllönen (Megascops seductus aiemmin Otus seductus) on pöllöihin kuuluva lintu. Se on kotoperäinen Meksikossa, missä sillä on melko pieni elinalue läntisessä Keski-Meksikossa, jossa se on jokseenkin yleinen Jaliscossa, Colimassa, Michoacánissa, Morelasissa ja Guerrerossa.
Sen elinpiiriä ovat subtrooppiset ja trooppiset metsät ja pensastot.
Hennig-Olsen
Hennig-Olsen on jäätelötehdas Kristiansandissa Norjassa. Tehtaan päätuote on jäätelö, jota valmistetaan 20 eri tyyppiä. Lisäksi tehtaassa valmistetaan muun muassa mehujäätä ja sorbettia.
Hennig-Olsenin jäätelön historia ulottuu vuoteen 1924. Kristiansandista kotoisin oleva Sven Hennig-Olsen opetteli jäätelönvalmistusta Chicagossa Yhdysvalloissa. Sieltä hän palasi kotikaupunkiinsa mukanaan tuotantovälineet ja jäätelöreseptit. Jäätelönvalmistus oli aluksi sivuliiketoimena tupakkakioskissa, jonka Sven Hennig-Olsen avasi Kristiansandiin. Varsinainen jäätelötehdas avattiin 1960. Silloin hänen poikansa Otto Johan Hennig-Olsen otti yrityksen johtoonsa.
Vuonna 2005 tehtaassa tehtiin töitä yli 300 henkilötyövuoden edestä, liikevaihto on noin 553 miljoonaa norjan kruunua, ja yrityksellä on Norjassa noin 46 prosentin markkinaosuus.
Tonga
Tongan kuningaskunta eli Tonga on saaristovaltio eteläisellä Tyynellämerellä. Se sijaitsee Samoan eteläpuolella ja Fidžin itäpuolella. Valtioon kuuluu 176 saarta, joista 40 on pysyvästi asutettuja. Valtiolla on maapinta-alaa yhteensä 748 km², rantaviivaa 419 kilometriä ja asukkaita 103 252 (2011). Tonga on Tyynenmeren ainoa monarkia ja maailmanlaajuisesti poikkeava nykymonarkia, sillä kuninkaallisilla on konkreettista päätäntävaltaa. Kuningas George Tupou V ilmoitti vuonna 2008 siirtävänsä kuninkaan valtaoikeuksia pääministerille. Tonga on myös ainoa Tyynen valtameren valtio, joka on onnistunut välttämään muodollisen kolonisaation, sillä se ei missään vaiheessa menettänyt alkuperäistä hallintoaan. Inhimillisen kehityksen indeksissä (HDI) Tonga sijoittuu keskitasolle.
Etnisesti Tonga on hyvin homogeeninen eli koko väestö on käytännössä tongalaisia. Vain alle kaksi prosenttia väestöstä on eurooppalaisia, kiinalaisia tai muita Tyynen valtameren alueen etnisiä ryhmiä.
Etymologia
Tonga tarkoittaa tongan kielellä etelää tai eteläistä, mikä kuvastaa saarien sijaintia suhteessa Samoaan. Tongasta on käytetty myös nimeä Ystävyydensaaret. Nimi on peräisin löytöretkeilijä James Cookilta, joka kolmannella retkellään vuonna 1777 vietti huhti–heinäkuun Tongassa ja ystävystyi Haʻapain päällikkö Finaun kanssa. Cookiin vetosi myös saarelaisten ystävällisyys ja vieraanvaraisuus, minkä vuoksi hän halusi ystävyyden näkyvän saaren nimessäkin. Oikeammin Cook tarkoitti termillä lähinnä Tongaan kuuluvan Ha’apain saariryhmän Lifuka-saarta. Vaikka saarelaiset hankkivatkin Cookin ja miehistön tarvitsemia tarvikkeita, ystävällisyys ei ole koko totuus, sillä heimopäälliköt olivat suunnitelleet Cookin ja hänen miehistönsä surmaamista. Cook ennätti kuitenkin lähteä ennen suunnitelman täytäntöönpanoa.
Maantiede
pienoiskuva|vasen|Tongan kartta
Saaristo
Tongaan kuuluu noin 170 saarta, joista 36 on asutettuja. Saaret ovat levittäytyneet eteläisellä Tyynellämerellä 360 000 neliökilometrin laajuiselle alueelle, ja saarten yhteenlaskettu pinta-ala on 747 neliökilometriä. Tongan saaret voi jakaa kahteen pohjois–eteläsuuntaiseen ketjuun. Läntiset ovat alkuperältään vulkaanisia ja itäiset korallisaaria. Läntisellä Kaon saarella on valtion korkein kohta, 1 033 metriä.
Läntisistä saarista monet ovat nousseet selvästi merenpinnan yläpuolelle vulkaanisen toiminnan seurauksena. Neljä saarista on myös edelleen toimivia tulivuoria, ja Fonuafo‘ou on syntynyt ja hävinnyt useasti tulivuorenpurkausten ja eroosion seurauksena. Itäisillä saarilla on muun muassa Tongan suurin saari 260 neliökilometrin laajuinen Tongatapu, joka on myös tiheimmin asuttu saari. Maantieteellisesti Tonga on jaettu viiteen alueeseen, jotka ovat etelästä pohjoiseen lueteltuna ʻEua, Tongatapu, Haʻapai, Vavaʻu ja Niua. Lähteissä saatetaan käyttää erilaista jaotusta, sillä Niuan saaria ei välttämättä tulkita saariryhmäksi ja ʻEua jätetään myös mainitsematta. Niua sijaitsee muista saariryhmistä erillään, ja siihen kuuluva Niuafoʻou on sijainniltaan Tongan syrjäisin saari. Niua sijaitsee itse asiassa lähempänä Samoaa kuin Tongan pääsaarta Tongatapua. Tongan eteläisin alue on Teleki Tonga (ennen Minervan koralliriutta).
Tonga sijaitsee Indo-Australian ja Tyynenmeren mannerlaatan reunakohdassa Tyynenmeren tulirenkaassa. Tyynenmeren laatta alityöntyy siellä Indo-Austrian laatan alle, minkä seurauksena on syntynyt Tongan hauta ja alueella on paljon vulkaanista toimintaa. Tongan hauta on Mariaanien haudan jälkeen toiseksi syvin syvänemeren hauta. Sen syvin kohta 10 823 metriä merenpinnan alapuolella. Hunga Tongan tulivuorenpurkaus 2022 oli alueen voimakkain purkaus yli 30 vuoteen.
Luonto
Tongan kansalliskukka on punainen, mangostaneihin kuuluva Garcinia pseudoguttifera. Tongalla kasvaa kolmea eri kookospalmupuulajia ja paperimulperipuuta. Koskematonta metsää on vielä Vavaʻu- ja Haʻapaisaarilla.
Suurimpia ympäristöongelmia ovat eroosio, koralliriuttojen tuhoutuminen ja maan, ilman ja vesien saastuminen toimivan jätteidenkäsittelyjärjestelmän puutteen vuoksi. Metsien kaskeaminen maatalouden käyttöön on kasvattanut selvästi eroosiota. Paikalliset ovat aiemmin tottuneet polttamaan syntyneen jätteen, mutta länsimaisten tarvikkeiden ja kulutuskulttuurin myötä roskaamisesta ja saasteista on tullut merkittävä ongelma.
Ilmasto
Tongassa vallitsee subtrooppinen ilmasto, lämmin kausi kestää joulukuusta toukokuuhun, jolloin on myös syklonikausi. Voimakkaita sykloneja syntyy muutaman vuoden välein ja ne voivat aiheuttaa mittavia tuhoja. Eri saarten ilmasto poikkeaa toisistaan hyvinkin paljon. Esimerkiksi ʻEuan saarilla lämpötila on muuhun Tongaan verrattuna selvästi alhaisempi ja Haʻapaisaariin kuuluvassa Niuafoʻoussa sataa vuoden aikana keskimäärin noin metrin verran enemmän vettä. Ilmankosteus on noin 77 prosenttia (vuoden keskiarvo), mutta etelämmäs mentäessä kosteus pienenee.
Ennen eurooppalaisia
pienoiskuva|[[Haʻamonga ʻa Maui]] Tongaan kuuluville saarille asettui pysyvää asutusta noin 1000-luvulla eaa. Ensimmäiset asuttajat olivat Kaakkois-Aasiasta liikkeelle lähtenyt Lapita-kulttuurina tunnettu kansa. Tonga on vanhin polynesialainen lapita-keramiikan löytöalue. Vanhimmat löydöt ovat 2750–2800 vuoden ikäisiä (800–750 eaa.). Lapita-kulttuuri asutti Tongan lisäksi Fidžin ja Samoan yli 1000 vuotta ennen kuin jatkoi itään löytäen Marquesassaaret, Tahitin ja sittemmin muut polynesialaiset saaret.
Tongasta tuli kuningaskunta viimeistään 900-luvulla. Perinteen mukaan ensimmäinen kuningas eli tuʻi tonga oli ʻAhoʻeitu, joka oli auringonjumala Tangaloa ʻEitumātupuʻan ja ʻIlaheva Vaʻepopua -nimisen kauniin kuolevaisen naisen lapsi. Tongaan muodostui maaorjuuteen perustuva yhteiskunta. Kuningas ja päälliköt käyttivät maallista ja uskonnollista valtaa. Päällikköjen ja vapaan väestön välistä suhdetta kuvastaa moimoi-niminen rituaali, jossa vapaat uhrasivat kummastakin kädestä (tai vain toisesta) sormen, jos päällikkö sattui sairastumaan. Vapaata väestöä ala-arvoisempina olivat vielä orjat, popula, jotka olivat useimmiten sotavankeja. Kuninkuus perityi isältä vanhimmalle pojalle tai poikkeustapauksissa veljeltä veljelle.
Tonga oli voimakas sotilasmahti Tyynen valtameren alueella, ja laajimmillaan sen vaikutusalue ulottui Fidžiin, Samoaan, Tokelauhun ja Niueen. Tongan yhdennentoista kuninkaan Tuʻitatuin rakennuttama 12 tonnia painava kolmikivinen Haʻamonga ʻa Maui -kivitemppeli on muistona muinaisen Tongan kuningaskunnan laajenemisen huippukaudesta.
Kahden kuninkaan salamurhat sävyttivät sisällissodan kanssa Tongan 1400-lukua. Kauʻulufonua I aloitti veljensä kanssa uuden dynastian, jonka hallintopaikka sijaitsi aluksi Samoalla. Sisällissotaa käytiin 1600-luvullakin, jolloin Tongan kuningas (arvonimi tuʻi tonga) jakoi valtansa tuʻi Haʻatakalauan ja tuʻi Kanokupolun kanssa, mitä on verrattu myös eurooppalaiseen vallanjakoon. Kauʻulufonua III oli ensimmäinen hallitsija, joka tapasi eurooppalaisia alueillaan.
Eurooppalaisvaikutuksen aika
pienoiskuva|[[Isaack Gilsemansin piirros, joka kuvaa Abel Tasmanin saapumista Tongalle.]] pienoiskuva|Tongan parlamentin avajaisseremonia vuonna 1900. Etualalla kuningas [[George Tupou II.]] pienoiskuva|Marraskuussa 2006 Nuku'alofassa syttyi levottomuuksia, kun Tongan parlamentti epäonnistui demokratian edistämisessä. Ensimmäisinä eurooppalaisena Tongan edustalla kävivät 1616 hollantilaiset Willem Schouten ja Jacob Le Maire. Eurooppalaiset lähteet kertovat heidän löytäneen Niuatoputapun saaren, jonne britti Samuel Wallis ankkuroitui vuonna 1767. Seuraava eurooppalainen purjehti Tongalle vuonna 1643. Hän oli hollantilainen Abel Tasman, joka löysi nykyisen Tongan pääsaaren Tongatapun.
Tonga sai vahvat eurooppalaiset yhteydet, kun James Cook kävi saarilla ensin vuonna 1773 ja toistamiseen vuonna 1777. Hän kutsui saaria Ystävällisyydensaariksi, koska oli saanut asukkailta lämpimän vastaanoton ja saanut heiltä tarvikkeita. Mainetta saanut Bountyn kapina sattui Haʻapain saarten edustalla vuonna 1789. Myös ranskalaiset ja espanjalaiset kävivät Tongalla, mutta heidän vaikutuksensa jäi mitättömiksi. Espanjalainen Don Francisco Antonio Mourelle väitti Vavaʻun saariryhmän kuuluvan Espanjalle, ja Alessandro Malaspina lähetettiin tutkimaan espanjalaisten mahdollisuutta perustaa Tyynelle valtamerelle siirtomaita, mutta tämä epäonnistui. Näin Tongasta tuli ainoa eteläisen Tyynen valtameren valtio, joka piti alkuperäisen hallintorakenteen, eikä joutunut siirtomaaksi. Ensimmäiset Tongaan pysyvästi muuttaneet eurooppalaiset olivat kuusi vuonna 1796 Otter-laivasta karannutta sotilaskarkuria. Tongan historia kirjoitettiin ylös vasta eurooppalaisten saavuttua 1800-luvulla. Sitä ennen historia oli siirtynyt sukupolvelta toiselle suullisesti.
Ensimmäiset lähetyssaarnaajat (London Missionary Society) saapuivat vuonna 1797, mutta heistä kolme tuli pian tapetuksi ja kuusi eli kolme vuotta piilossa, kunnes heidät pelastettiin Australiaan. Kymmenhenkisestä ryhmästä ainoastaan George Vason jäi Tongaan ja omaksui kulttuurin perinteitä.
Metodistisaarnaajat aloittivat Tongan käännyttämisen vuonna 1826. Papit vastustivat kristinuskoa, mutta päälliköt sen sijaan kiinnostuivat uudesta uskonnosta. Vaikutusvaltaisimpiin päälliköihin kuului Taufa’ahau, josta oli tuleva uuden Tupou-dynastian ensimmäinen hallitsija. Hänet kastettiin vuonna 1831 kuningas Yrjö IV:n (englanniksi George IV) mukaan Georgeksi (tongaksi Siaosi). Kääntymisen myötä muutkin päälliköt ja heidän hallitsemansa alueet kääntyivät kristinuskoon, joko suoraan tai lailla pakotettuina, ja Georgen sedän kuoltua hän yhdisti Tongan ja teki itsestään valtion kuninkaan.
Tongan lakien laatimisessa George Tupou haki apua Australiasta ja uudet lait tulivat säädetyiksi vuonna 1862. Taustalla hääräsivät myös lähetyssaarnaajat, joista vaikutusvaltaisin lienee ollut kuninkaan avustaja, metodistisaarnaaja Shirley Baker. Baker vaikutti Tongan maalakeihin, jotka mahdollistivat ulkomaalaisten maanhankinnan edullisin ehdoin, ja yhdessä kuninkaan kanssa he suunnittelivat maan symbolit (lippu, vaakuna ja kansallislaulu) ja perustuslain, joka hyväksyttiin 4. marraskuuta 1875. Bakeristä tuli maan pääministeri vuonna 1880.
Tupou I:n kuoleman jälkeen vuonna 1893 kuninkaaksi nousi tämän lapsenlapsenlapsi, joka otti hallitsijanimekseen George Tupou II. Hänen aikanaan Tongasta tuli vuonna 1900 Britannian protektoraatti, minkä oli tarkoitus estää Saksan leviäminen Tyynellämerellä. Britannian kanssa tehdyn sopimuksen mukaan Tongan oli hoidettava ulkomaanasiansa brittiläisen konsulin kautta, jolla oli veto-oikeus.
Tupou II:ta seurasi vuonna 1918 hänen oppinut tyttärensä kuningatar Salote Tupou III, josta tuli ulkomailla pidetty hallitsija. Vuonna 1965 valtaan astui Saloten poika Tupoutoʻa Tungi, joka hallitsi nimellä Tāufaʻāhau Tupou IV. Tonga irtautui Britanniasta kokonaisuudessaan vuonna 1970, mikä useissa tapauksissa nähdään Tongan uudelleenitsenäistymisenä. Se kuitenkin piti yhteyden Britanniaan liittymällä Kansainyhteisöön. YK:hon Tonga liittyi vuonna 1999.
Tongan hallitus myi vuosien 1983–1991 aikana 6 600 tongalaista passia ulkomaalaisille ihmisille. Myyntivoitto, jonka väitetään olleen noin 30 miljoonaa Yhdysvaltain dollaria, sijoitettiin trustrahastoon, joka päätyi 1990-luvun lopulla yhdysvaltalaiselle Jesse Bogdonoffille. Rahasto menetti vuonna 2001 lähes koko arvonsa riskisijoitusten takia. Tongan ja Bogdonoffin välinen oikeusjuttu sovittiin 2004, mutta Tonga sai oikeudessa takaisin vain murto-osan menetyksistään.
Tongassa on vaikuttanut näkyvästi demokratiaa ajava liike aina 1970-luvulta lähtien. Hallitus on satunnaisesti vanginnut joitain liikkeen edustajia, kuten ʻAkilisi Pōhivan. Tongan ensimmäinen aatelistoon kuulumaton pääministeri oli maaliskuussa 2006 nimitetty Feleti Sevele. Samana vuonna kuninkaaksi tuli George Tupou V.
Jo Tāufaʻāhau Tupoun hyväksymä poliittisen uudistuksen komitea teki pian George Tupou V:n valtaannousun jälkeen ehdotuksensa lainsäädännön uudistamisesta. Vuonna 2008 kuningas ilmoitti siirtävänsä valtaansa pääministerille.
Kuningas George Tupou V kuoli 63-vuotiaana maaliskuussa 2012. Uusi kuningas Tupou VI kruunattiin virallisesti heinäkuussa 2015. Uusi kuningas on poikamiehenä kuolleen edellisen kuninkaan veli.
Alberto García
Alberto García (s. 22. helmikuuta 1971, Madrid, Espanja) on espanjalainen kestävyys- ja maastojuoksija.
Tonga
Politiikka
Nykyinen monarkia perustettiin kuningas George Tupou I:n vuonna 1875 laatiman perustuslain myötä. Maata johtaa ja ylintä valtaa käyttää kuningas pääministerin avustamana. Pääministerin virka on elinikäinen. Oikeuslaitokseen liittyvässä päätöksenteossa kuninkaalla on yksinvalta, eikä hänen tarvitse kuulla pääministeriä. Kuningas esimerkiksi nimittää tuomarit ja voi lieventää rikosrangaistuksia tai vapauttaa rikoksista tuomittuja. Kuninkaan velvollisuuksiin kuuluu myös valtakunnanneuvoston nimittäminen, johon kuuluvat kuninkaan itsensä lisäksi 12-henkinen hallitus ministereineen sekä Haʿapain ja Vavaʿun kuvernöörit. Lainsäädäntövaltaa Tongalla käyttää yksikamarinen Fale Alea, johon kuuluvat puheenjohtaja, hallituksen jäsenet, yhdeksän maan 33 aatelisen joukosta valittua aatelista ja yhdeksän kansanäänestyksellä (yli 21-vuotiaat) kolmen vuoden kaudelle valittua jäsentä. Nykyinen kuningas on Tupou VI ja aiempi pääministeri oli Siale’ataongo Tu’ivakanō, jota myöhemmin seurasivat pääministereinä ʻAkilisi Pōhiva ja tämän kuoltua syyskuussa 2019 nykyinen Pohiva Tu'i'onetoa.
Alberto García
García sijoittui 1998 Marrakechin maastojuoksun MM-kisoissa lyhyellä matkalla yhdeksänneksitoista. Seuraavana vuonna hän juoksi Belfastin maastojuoksun MM-kisoissa lyhyellä matkalla neljänneksikymmenenneksikahdeksanneksi ja karsiutui Sevillan MM-kisoissa 5 000 metrin juoksun alkuerissä ajalla 13.39,56. Vuonna 2000 García oli Vilamouran maastojuoksun MM-kisoissa pitkällä matkalla kahdeskymmenesyhdeksäs ja karsiutui Sydneyn olympialaisissa 5 000 metrin alkuerissä. Seuraavana vuonna hän voitti MM-pronssia Lissabonin sisäratojen MM-kisoissa 3 000 metrin juoksussa ajalla 7.39,96. Oostenden maastojuoksun MM-kisoissa hän sijoittui pitkällä matkalla kuudenneksitoista. Myöhemmin samana vuonna hän voitti Espanjan mestaruuden 5 000 metrillä ja juoksi Edmontonin MM-kisoissa samalla matkalla neljänneksi ajalla 13.05,60.
Tonga
Talous
pienoiskuva|Tori Nuku'alofassa pienoiskuva|[[Fua'amotun kansainvälinen lentoasema.]]
Alberto García
García voitti 2002 Wienin sisäratojen EM-kisoissa kultaa 3 000 metrillä. Saman vuoden Dublinin maastojuoksun MM-kisoissa hän oli lyhyellä matkalla seitsemästoista. Myöhemmin samana vuonna hän voitti 5 000 metrillä Espanjan mestaruuden, EM-kultaa Münchenin EM-kisoissa ja yleisurheilun maailmancupin. Birminghamin sisäratojen MM-kisoissa 2003 hän voitti MM-hopeaa 3 000 metrillä. García kärähti dopingista 9. kesäkuuta 2003 ja sai kahden vuoden kilpailukiellon. Sen päättymisen jälkeen hän karsiutui Helsingin MM-kisoissa 5 000 metrin alkuerissä. Birminghamin sisäratojen EM-kisoissa 2007 hän karsiutui 3 000 metrin alkuerissä.
Tonga
Talous
Tongan talous perustuu paljolti maatalouteen ja kalastukseen, jotka työllistävät 70 prosenttia koko valtion työvoimasta. Vientituotteita ovat kurpitsa, kookospähkinä, banaani ja vaniljapapu. Kurpitsavienti Japaniin on kansantaloudellisesti tärkeää, sillä sen osuus koko viennistä on kolmanneksesta vajaaseen puoleen. Tonga on kuitenkin riippuvainen ulkomailta tuodusta ruoasta, pääasiassa Uuden-Seelannin tuonnista. Tärkeimmät tuojamaat ovat Uusi-Seelanti ja Fidži, jotka yhdessä muodostavat yli puolet tuonnista. Viennissä tärkeimmät kohteet ovat Japani, Kiina ja Yhdysvallat. Valtion velka oli 63,4 miljoonaa dollaria vuonna 2001. Vuoden 1996 tilastojen mukaan Tongassa oli työvoimaa 33 910 henkeä ja työttömyysprosentti on 11,3 prosenttia.
Toiseksi suurin tulolähde on turismi. Maa on edelleen riippuvainen ulkomaisesta avusta ja ulkomaille muuttaneiden tongalaisten lähettämistä avustuksista. Maailmanpankin mukaan (2002) Tongan bruttokansantuotteesta noin 42,7 % tulee siirtolaisten rahalähetyksistä. Vuonna 2005 Tongan BKT oli 244 miljoonaa dollaria ja kansalaista kohden 2 300 dollaria. Tonga liittyi WTO:hon vuonna 2007 ja toivoo jäsenyyden parantavan kauppasuhteita muihin maihin.
J. Blomin tukku- ja vähittäiskauppahuone
J. Blomin tukku- ja vähittäiskauppahuone oli kangaskauppias John Blomin kolmikerroksinen liikerakennus Tampereella, osoitteessa Kauppakatu 12. Vuonna 1904 valmistunut kauppahuone oli arkkitehti August Krookin suunnittelema. Se toteutettiin uudistamalla kauttaaltaan vanha kivitalo, jossa oli aikoinaan toiminut kirjapaino ja kirjakauppa. Blomin liiketaloa ja samalla tontilla sijainnutta puurakennusta kutsuttiin myös nimellä Langin talo. Nimi viittasi tontin pitkäaikaiseen omistajaan Aina Langiin (o.s. Hagelberg).
Kauppahuone purettiin vuonna 1950. Nykyään sen paikalla on Erkki Huttusen suunnittelema asuin- ja liikerakennus Ainanlinna, joka on niin ikään nimetty Aina Langin mukaan.
Arkkitehtuuri
Blomin liiketalon julkisivu tehtiin sementtilevyistä, ja siinä oli erikokoisia ja -muotoisia ikkunoita, ruutukuvioita ja reliefejä. Kolmannen kerroksen pyöreää ikkunaa peitti värikäs lasimaalaus, jossa oli tähtikuvio ja kirjaimet J. B. T. (lyhenne toiminimestä ”John Blom, Tampere”). Lasimaalauksen yläpuolella julkisivusta työntyi esiin koristeellinen kierukka.
Myymälätilat sijaitsivat kansainväliseen tyyliin kahdessa kerroksessa. Yläkertaan johti leveät portaat, jotka olivat valkoista ja keltaista marmorimosaiikkia. Käytössä oli myös tavarahissi. Talon kolmas kerros oli varastokäytössä.
Eksoottisen näköinen, valoisaksi ja vetovoimaiseksi luonnehdittu rakennus edusti jugendtyyliä. August Krook käytti luultavasti talon suunnittelussa esikuvana italialaisen Raimondo D'Aroncon arkkitehtuuria, jota hän oli nähnyt Torinon maailmannäyttelyssä vuonna 1902. Rakennuksessa oli toisaalta havaittavissa myös wieniläisjugendin vivahteita.
Kauppias John Blom
John Blom (11. huhtikuuta 1868 Uusikaupunki – 27. elokuuta 1930 Tampere), josta käytettiin myös etunimeä Jussi, kuului uusikaupunkilaiseen kauppiassukuun. Hän muutti nuorena Turkuun ja ryhtyi siellä kauppiaaksi. Asetuttuaan Tampereelle keväällä 1888 Blom toimi aluksi kangasosaston johtajana Johan Blomin (1841–1916) omistamassa kaupassa. Yhteisestä Blom-nimestä huolimatta he eivät olleet sukua keskenään.
Vuonna 1893 John Blom perusti oman miehille suunnatun vaateliikkeen. Hän oli Tampereella ensimmäinen kauppias, joka myi merkittävässä määrin miesten valmisvaatteita. Blomin liike toimi alun perin kultaseppä Gustaf Lindellin talossa, osoitteessa Kauppakatu 8. Vähittäismyynnin ohella Blom rupesi harjoittamaan myös tukkukauppaa. Kun Kauppakatu 8:n talo kävi ahtaaksi, arkkitehti August Krook suunnitteli kauppahuoneelle uudet tilat vanhaan kivitaloon, joka oli peräisin kaupungin perustamisen ajoilta. Talo sijaitsi leskirouva Antoinette Hagelbergin (Aina Langin äidin) tontilla Kauppakatu 12:ssa. Rakennuksen muutostyöt alkoivat 1. helmikuuta 1904 ja valmistuivat 11. kesäkuuta.
Myöhemmin John Blom osti Vaasan Osake-Pankilta tontin osoitteesta Kauppakatu 3 – Hämeenkatu 18. Arkkitehti Krook suunnitteli sinne korttelin läpi ulottuvan basaarimaisen rakennuksen, joka valmistui 1908. Hämeenkadun puolelle (nykyisen Tammerontalon alaosaan) tuli Alfred Kordelinin kangaskauppa. Kordelinin myymälä päätti toimintansa keväällä 1912, minkä jälkeen Blom perusti paikalle oman liikkeensä ja konttorinsa. Hän lopetti kangaskauppansa vuonna 1918 ja toimi sittemmin kiinteistöalalla.
Blom oli naimisissa kahdesti, ja hänellä oli neljä lasta.
Tonga
Talous
Päällystettyä tietä on Tongatapun saarella ja Neiafun kaupungissa, muualla tiet ovat lähinnä tallattua korallia ja maata, mikä tekee niistä vaikeakulkuisia sateisina aikoina. Valtioiden välinen liikenne on pääasiassa lentoliikennettä, jota hoiti valtio-omisteinen Royal Tongan Airlines vuoteen 2004 saakka. Päälentokenttä sijaitsee Fua’amotussa. Tongassa fossiilisten polttoaineiden poltolla tuotettu sähköenergia on käytetyin energiamuoto. Sähköntuotantokapasiteetti oli vuonna 2002 kahdeksan megawattia, jolla tuotettiin 34 gigawattituntia sähköenergiaa, kun energiantarve oli 32 gigawattituntia. Raakaöljyä samana vuonna kului päivässä 780 tynnyriä.
Väestö
pienoiskuva|Yhdysvaltain asevoimat avustavat vuosittain Tyynenmeren saarivaltioita. Kuvassa laivaston jäseniä viihdyttämässä tongalaisia koululaisia. pienoiskuva|Nuku'alofan vapaakirkko Vuoden 2011 väestönlaskennan mukaan Tongassa asuu 103 252 ihmistä. Edellinen väestönlaskenta tehtiin vuonna 2006, jolloin maassa asui 101 991 ihmistä. Väestö on kasvanut tasaisesti vuodesta 1901, jolloin maassa järjestettiin ensimmäinen väestönlaskenta. Silloin väkiluvuksi saatiin 20 700 ihmistä.
Väestönkasvu oli vuoden 2011 väestönlaskennan perusteella 0,2 prosenttia vuodessa. Nopeimmillaan väestö on kasvanut 1930- ja 1970-lukujen välisenä aikana. Väestönkasvua alkoi hidastaa vauhdittunut maastamuutto, kun Yhdysvallat höllensi 1965 maahanmuuttopolitiikkaansa.
Tongan pääsaarella Tongatapussa asuu 73 prosenttia väestöstä. Tongan sisäinen muuttoliike on jo pitkään vienyt asukkaita muualta maasta Tongatapuun. Se on ainoa Tongan alueista, jossa väestönkasvu on positiivista, esimerkiksi Ongo Niuassa väestönkasvu oli vuoden 2011 väestönlaskennan mukaan -5,2 prosenttia. Kaupunkialueilla asui 23 prosenttia tongalaisista.
Tongan väestöstä lähes 97 prosenttia on syntyperäisiä tongalaisia ja vain alle kahdella prosentilla ei ole edes osittain tongalaista taustaa. Kiinalaiset ovat suurin vähemmistöryhmä. Heitä on noin 0,8 prosenttia koko väestöstä.
Uskonto on merkittävä osa tongalaista yhteiskuntaa, ja suurin osa väestöstä kuuluu kristittyihin kirkkoihin. Väestöstä 36 prosenttia kuuluu metodisteihin (Free Wesleyan Church of Tonga), 18 prosenttia Myöhempien Aikojen Pyhien Jeesuksen Kristuksen kirkkoon, 15 prosenttia katoliseen kirkkoon, 12 prosenttia Tongan vapaakirkkoon ja 7 prosenttia Tongan kirkkoon. Suurin ei-kristillinen uskonto oli vuonna 2011 Bahá’í, joita oli kansasta 0,8 prosenttia. Tongassa on laissa säädetty uskonnonvapaus. Vaikka Tongassa ei ole valtionuskontoa, hallitus ja media ovat hyvin kristinuskomyönteisiä. Esimerkiksi Tongan yleisradio on kieltänyt lähettämästä sellaista materiaalia, joka on ristiriidassa kristinuskon opinkappaleiden kanssa.
Eliniänodote on koko väestöllä keskimäärin vajaa 77 vuotta, naisilla muutaman vuoden pidempi ja miehillä lyhyempi kuin keskiarvo.
Vuonna 2006 yli 30-vuotiaista tongalaisista noin 92 % oli ylipainoisia tai liikalihavia, minkä vuoksi lähes 20 prosenttia väestöstä sairastaa diabetesta. Syynä on liian rasvaisen ruoan liikasyönti. Ongelma on huomioitu ja kansalaisia yritetään innostaa liikkumaan entistä enemmän. Kuningasperhe on toiminut esimerkkinä syömällä terveellisesti ja liikkumalla. Kuningas Tupou V laihdutti lähes 80 kiloa vuosina 1976–1997. Vuonna 2016 liikalihavia oli 48,2%, luku on maailman valtioiden joukossa seitsemänneksi korkein.
Kulttuuri
pienoiskuva|Tongalaisia seurustelemassa ja juomassa [[kava-kasvin juurista valmistettua lievästi päihdyttävää juomaa, kavaa.]]
Tongalaisen kulttuurin pääpiirteet ovat säilyneet eurooppalaisten läsnäolosta huolimatta. Miehet veistelevät puusta koriste- ja muita esineitä, kun naiset tekevät kasvilehdistä koreja, mattoja ja vaatteita. Käsityöt ovat menettäneet osan niiden alkuperäisestä merkityksestä ja nykyään niitä myydään paljon turistituotteina. Tongassa on lähivaltioiden tapaan säilynyt kava-kasvista valmistetun juoman juomakulttuuri. Juomalla on mieto narkoottinen vaikutus.